Leisach l'è on comune de l'Austria, rento el distreto de Lienz, conossudo anca come Tiroło orientałe . Leisach se trova in Valpusterìa rènte a Lienz. El çentro del paese el sta su la sinistra de la Dràva. Ne la frassion de Burgfrieden, dó che la vałe xe pì streta, ghe xe la Lienzer Klause, na vècia fortessa medievałe ristruturà ne i ani '70 dichiarà monumènto nasionałe e teatro de na bataja tra Schützen tirołexi e soldà de Napoleon Bonaparte . La montagna piassè granda xe la Spitzkofel de le Dołomiti de Lienz setentrionàłi. La stasiòn pì visina de la ferovìa xe cuela de Lienz.